Foto: AP Milliy basketbol assotsiatsiyasi (MBA) yulduzi Kevin Garnett o‘zining professional faoliyatini tugatishini ma’lum qildi. Bu haqda MBA matbuot xizmati xabar bergan. 40 yashar Garnettning hozircha "Minnesota Timbervulvz" jamoasi bilan bir yillik shartnomasi saqlanib turibdi. U buning evaziga 8 mln dollar ishlab oladi. Eslatib o‘tamiz, Garnett MBAda "Minnesota", "Boston Seltiks" va "Bruklin Nets" jamolari safida 21 mavsum qatnashgan. Uning hisobida jami 1462ta o‘yin bor. U bu o‘yinlarda o‘rtacha hisobda 17,8 ochko jamg‘argan. U 2000-yillarda MBAning eng zo‘r o‘yinchisi bo‘lgan. Garnett 2004 yil mavsumining eng qimmat basketbolchisi, 2008 yilda himoyada o‘ynaydigan eng yaxshi o‘yinchi bo‘lgan. 15 marta Barcha yulduzlar o‘yinida ishtirok etgan. 2007/08 yillar mavsumida “Boston” tarkibida MBA chempioni bo‘lgan. U AQSh terma jamoasi tarkibida 2000 yilda Olimpiada chempionligiga erishgan.